**Evaluarea intervențiilor POCU 2014-2020 în domeniul incluziunii sociale**

**(TE2). Anexa 7. Studii de caz**

**Studiu de caz Proiect ”O viață demnă într-o comunitate activă social” comuna Brăteiu, județul Sibiu,**

**cod SMIS 130334, O.S. 5.2**

CUPRINS

[1. Scurtă prezentare a proiectului „O viață demnă într-o comunitate activă social” 3](#_Toc86376063)

[**Date financiare** 6](#_Toc86376064)

[2. Selecția studiului de caz 8](#_Toc86376065)

[3. Metodologia studiului de caz 8](#_Toc86376066)

[4. Evoluție proiect (întrebări beneficiar privind indicatorii monitorizați, efecte observabile) 9](#_Toc86376067)

[5. Concluzii și recomandări 15](#_Toc86376068)

# Scurtă prezentare a proiectului „O viață demnă într-o comunitate activă social”, O.S. 5.2

Cod SMIS 130334

**Beneficiar**: Comuna Brateiu

**Parteneri**: Asociația Centrul Pentru Inițiative Sociale Improve Mediaș; NEXILIA PROJECT SRL

**Durata proiectului**: 10.07.2020 - 09.07.2023

**Bugetul proiectului:** 4,521,845.46 lei

**Obiectivele proiectului:**

Obiectiv general:

Obiectivul general al proiectului este „Dezvoltarea comunitară și creșterea calității vieții Comunei Brateiu prin asigurarea unei intervenții sociale integrate în domenii sociale relevante, respectiv ocupare, servicii sociale și socio-medicale, locuire şi favorizarea accesului la informare privind drepturile sociale şi cetățenești a membrilor comunității”.

Pentru atingerea acestui obiectiv, proiectul asigură intervenții concentrate și complementare pentru cele 250 de persoane aparținând grupului țintă, din care 100 persoane de etnie romă, respectiv persoane aflate în risc de sărăcie și excluziune socială din comunitatea ce aparține de Strategia de Dezvoltare Locală aprobată de PNDR 2014-2020.

Obiectivul general al proiectului se circumscrie și va facilita implementarea Pachetului Anti-Sărăcie, promovat de Guvernul României, având în vedere că, pentru atingerea acestuia, se vor implementa activități ce sunt clar stipulate în strategia națională privind incluziunea socială și considerate importante de către autoritățile române, contribuind la implementarea măsurilor din Pachet.

Obiectivul general al proiectului generează un efect pozitiv pe termen lung prin diminuarea fenomenului de sărăcie generalizată. Prin obiectivul general și cele specifice, proiectul contribuie la realizarea obiectivului major al POCU 2014-2020, care urmărește „dezvoltarea resurselor umane prin creșterea accesului la un sistem de educație şi formare profesională de calitate, stimularea ocupării, cu precădere pentru tineri, reducerea sărăciei şi a excluziunii sociale, prin facilitarea accesului de servicii sociale și de sănătate”, proiectul urmărind reducerea sărăciei excesive în comunitățile marginalizate cu cetățeni de etnie romă prin măsuri de ocupare, educație și formare profesională, asistență socială și medicală, precum și alte măsuri menite să ajute aceste categorii sociale.Obiective specifice:

* + - 1. OS 1 – Creșterea competențelor profesionale și a gradului de ocupare în rândul persoanelor aflate în risc de sărăcie și excluziune socială din comunitate prin asigurarea unui pachet complex și integrat de servicii de ocupare, formare profesională și plasare a forței de muncă bazate pe principii științifice și adaptabile contextului economico-social identificat în comunitate. Prin serviciile de informare, consiliere și mediere pe piața muncii proiectul contribuie la crearea unui profil profesional individualizat care să corespundă nevoilor pieței muncii locale pentru un număr de 125 persoane. Prin aceste măsuri proiectul sprijină angajarea unui număr de 28 persoane (urmare a măsurilor de mediere), calificarea unui număr de 100 persoane în meserii cerute pe piața muncii locale.

**OS 1 contribuie direct la realizarea indicatorilor: 4S165, 4S165.2., 4S165.2.1., 4S168, 4S168.2, 4S168.2.1., 4S164, 4S164.2, 4S164.2.1., 4S166, 4S169.**

1. OS 2 – Stimularea spiritului antreprenorial al locuitorilor din comunitate și consolidarea mediului de afaceri locale prin măsuri concrete de susținere a potențialilor antreprenori și, nu în ultimul rând, prin subvenționarea celor mai sustenabile 7 afaceri identificate pe perioada implementării proiectului. Activitățile de formare profesională au ca obiectiv să ofere un nivel de cunoștințe de bază complementar cu instituirea unui program complex de mentorat contribuie la identificarea adevăraților antreprenori. Ulterior, acțiunile de susținere a acestor antreprenori în dezvoltarea și punerea în practică a afacerilor proiectate asigură premisele ca afacerile inițiate să dureze și să fie acele instrumente de găsire a soluțiilor optime pentru creșterea calității vieții cetățenilor din localitatea respectivă. Proiectul contribuie la crearea de 7 noi locuri de muncă, prin afacerile nou înființate, în comunitatea marginalizată Brateiu.

**OS 2 contribuie direct la realizarea indicatorilor: 4S165, 4S165.2., 4S165.2.1., 4S168.2, 4S168, 4S168.2.1, 4S166, 4S169.**

1. OS 3 – Îmbunătățirea condițiilor de viață și reducerea riscului de sărăcie și excluziune socială a 250 persoane marginalizate din comunitate prin asigurarea unui pachet de servicii sociale ce vor fi furnizate prin structura de servicii sociale înființată prin PNDR și socio-medicale bazat pe nevoile identificate. Orientarea serviciilor sociale propuse se bazează pe structura grupului țintă a proiectului și acestea sunt acordate atât familiilor și copiilor, cât și persoanelor vârstnice dependente pentru a acoperi întreaga paletă socială identificată în comunitate.

**OS 3 contribuie direct la realizarea indicatorilor: 4S168, 4S168.2, 4S168.2.1., 4S167, 4S167.2, 4S167.3, 4S170, 4S170.2, 4S170.3, 4S166, 4S169.**

**Grupul țintă cuprinde următoarele categorii:**

|  |  |  |
| --- | --- | --- |
| Categorie  Grup țintă | Valoare prognozata prin CF | Valoare realizata pana la 30.09.2021 |
|
| Adulți | 200 | 119 |
| Copii | 50 | 66 |

**Context:**

Prin intervențiile și activitățile sale, respectiv furnizarea unui pachet integrat de servicii și măsuri sociale, pachet personalizat orientat pe tipologia și nevoile reale ale fiecărei persoane aflate în risc de sărăcie și excluziune socială, ce au fost identificate prin metode de cercetare sociologică, proiectul contribuie la soluționarea problemelor sociale ale comunității marginalizate delimitată din comuna Brateiu, jud. Sibiu. Grupul țintă (GT) al proiectului este format din 250 persoane din care 100 cetățeni de etnie romă (40%). Toate aceste persoane beneficiază de servicii integrate oferite prin proiect. În cadrul proiectului 100 de femei (40%) vor fi sprijinite prin pachetul de măsuri oferite. Toate persoanele din GT sunt din zona rurală și fac parte din categoria „în risc de sărăcie și excluziune socială” întrucât au un venit disponibil echivalent situat sub pragul riscului de sărăcie (prag stabilit la 60% din venitul median disponibil echivalat național), dar sunt afectate și de deprivarea materială așa cum este ea definită de EUROSTAT și preluată în ghid. GT al proiectului este parte a teritoriului acoperit de GAL Podișul Mediașului. Astfel, conform analizei realizate se poate deduce atât încadrarea acestuia „în risc de sărăcie și excluziune socială”, cât și cuantificarea grupului țintă:

* 32% dintre gospodării au un venit pe cap de persoană până în 176,78 lei, 27,8% din gospodării au un venit cuprins intre 176,78 – 265,17 lei, 16,2% din gospodării au un venit cuprins între 2625,17 – 353,56 lei. Aceste date ne arată că cca. 221 gospodării deci 690 persoane din eșantionul analizat se află în risc de sărăcie și excluziune socială datorat încadrării sub pragul sărăciei relative;
* 93,1% nu au acces la 4 – 6 itemi ai deprivării si 2,1% la peste 6 itemi. La nivel de eșantion analizat un număr de 271 gospodării, respectiv 848 persoane sunt afectate de acest flagel.
* în peste 98,8% din gospodăriile populației sunt persoane adulte cu vârsta între 18-59 ani care nu au avut un loc de muncă în ultimele 12 luni.

**Detalierea activităților și stadiul acestora:**

|  |
| --- |
| Stadiu Proiect |
| Activitate: 1. Sprijin pentru accesul și/sau menținerea pe piața muncii |
| A.1.1. Măsuri de sprijin pentru găsirea unui loc de muncă |
| A.1.2. Integrarea/plasarea pe piața muncii a unui număr de 28 persoane |
| Activitate: 2. Susținerea antreprenoriatului în cadrul comunității, inclusiv a ocupării pe cont propriu |
| A.2.1. Acordarea de sprijin persoanelor din grupul țintă pentru înființarea de afaceri, sub forma unor sesiuni personalizate de sprijin și acordarea de subvenții |
| Activitate: 3. Sprijinirea dezvoltării și furnizării de servicii sociale integrate adresate grupului ţintă |
| A.3.1. Selectarea și înscrierea în grupul țintă a persoanelor din comunitate |
| A.3.2. Dezvoltarea și furnizarea de servicii sociale integrate |
| A.3.3. Dezvoltarea și furnizarea de servicii socio-medicale |

**Rezultatele proiectului**

* **Indicatori de program**

|  |  |  |  |  |
| --- | --- | --- | --- | --- |
| Denumire | UM | Valori țintă conform CF | Valoare atinsă[[1]](#footnote-1) | Grad de îndeplinire (%) |
| Indicatori de realizare imediată (output) | | | | |
| Persoane din comunitățile marginalizate aflate în risc de sărăcie și excluziune socială care beneficiază de servicii integrate, din care: Din zona rurală și orașe cu o populație de până la 20.000 locuitori | Nr. | 250 | 14 | 5,6% |
| Persoane din comunitățile marginalizate aflate în risc de sărăcie și excluziune socială care beneficiază de servicii integrate, din care: Din zona rurală și orașe cu o populație de până la 20.000 locuitori, din care: Roma | Nr. | 100 | 3 | 3% |
| Servicii la nivelul comunităților marginalizate aflate în risc de sărăcie și excluziune socială care beneficiază de sprijin | Nr. | 3 | 0 | 0 |
| Persoane din comunitățile marginalizate aflate în risc de sărăcie și excluziune socială care beneficiază de servicii integrate | Nr. | 250 | 14 | 5,6% |
| Servicii la nivelul comunităților marginalizate aflate în risc de sărăcie și excluziune socială care beneficiază de sprijin, din care: - Servicii sociale | Nr. | 2 | 0 | 0 |
| Servicii la nivelul comunităților marginalizate aflate în risc de sărăcie și excluziune socială care beneficiază de sprijin, din care: - Servicii socio-medicale | Nr. | 1 | 0 | 0 |
| Comunități marginalizate aflate în risc de sărăcie şi excluziune socială care beneficiază de sprijin | Nr. | 1 | 1 | 100% |
| Indicatori de rezultat | | | | |
| Servicii la nivelul comunităţilor marginalizate aflate în risc de sărăcie şi excluziune socială funcţionale | Nr. | 3 | 0 | 0 |
| Persoane din comunităţile marginalizate aflate în risc de sărăcie și excluziune socială care dobândesc o calificare la încetarea calității de participant, din care: - Din zona rurală și orașe cu o populație de până la 20.000 locuitori | Nr. | 100 | 0 | 0 |
| Persoane din comunitățile marginalizate aflate în risc de sărăcie și excluziune socială care au un loc de muncă, inclusiv cele care desfășoară o activitate independentă, la încetarea calității de participant | Nr. | 35 | 0 | 0 |
| Persoane din comunitățile marginalizate aflate în risc de sărăcie și excluziune socială care au un loc de muncă, inclusiv cele care desfășoară o activitate independentă, la încetarea calității de participant, din care: - Din zona rurală și orașe cu o populație de până la 20.000 locuitori | Nr. | 35 | 0 | 0 |
| Persoane aflate în risc de sărăcie și excluziune socială din comunitățile marginalizate care dobândesc o calificare la încetarea calității de participant, din care: - din care: - Din zona rurală și orașe cu o populație de până la 20.000 locuitori, din care: Roma | Nr. | 40 | 0 | 0 |
| Servicii la nivelul comunităților marginalizate aflate în risc de sărăcie și excluziune socială funcționale, din care:- Servicii sociale | Nr. | 2 | 0 | 0 |
| Servicii la nivelul comunităților marginalizate aflate în risc de sărăcie și excluziune socială funcționale, din care:- Servicii socio-medicale | Nr. | 1 | 0 | 0 |
| Persoane din comunitățile marginalizate aflate în risc de sărăcie și excluziune socială care au un loc de muncă, inclusiv cele care desfășoară o activitate independentă, la încetarea calității de participant, din care: - Din zona rurală și orașe cu o populație de până la 20.000 locuitori, din care: Roma | Nr. | 5 | 0 | 0 |
| Persoane din comunitățile marginalizate aflate în risc de sărăcie și excluziune socială care dobândesc o calificare la încetarea calității de participant | Nr. | 100 | 0 | 0 |

# **Date financiare**

|  |  |  |  |
| --- | --- | --- | --- |
| NR. | PARTENER/ ACTIVITATE | BUGET/ PARTENER | PROCENT DIN BUGET TOTAL |
|  | *Lider de parteneriat – COMUNA BRATEIU*  *Activitate 1. Sprijin pentru accesul şi/sau menţinerea pe piaţa muncii* | 2,972,282 | 65.73% |
|  | *Partener 1 – ASOCIAȚIA CENTRUL PENTRU INIȚIATIVE SOCIALE IMPROVE*  *Activitate 2. Susţinerea antreprenoriatului în cadrul comunităţii, inclusiv a ocupării pe cont propriu* | 532,521 | 11.78% |
|  | *Partener 2 – NEXILIA PROJECT S.R.L.* | 1,017,041 | 22.49% |
|  | *TOTAL BUGET PROIECT* | **4,521,845** | **100%** |

# Selecția studiului de caz

Proiectul 130334 „O viață demnă într-o comunitate activă social” a fost selectat pentru ca alături de celelalte studii de caz să poată satisface reprezentivitatea regională, acoperirea tipologiei intervențiilor finanțate și a comunităților marginalizațe vizate și a adresa cât mai bine diversitatea instituțională a beneficiarilor.

Proiectul își propune atingerea obiectivului specific 5.2. „Reducerea numărului de persoane aflate în risc de sărăcie sau excluziune socială din comunitățile marginalizate din zona rurală și orașe cu o populație de până la 20.000 locuitori prin implementarea de măsuri/operațiuni integrate în contextul mecanismului de DLRC”. Acesta a fost implementat în regiunea de dezvoltare Centru, iar GT al proiectului este parte a teritoriului acoperit de GAL Podișul Mediașului. Astfel, proiectul contribuie la atingerea obiectivelor Strategiei de Dezvoltare Locală oferind o gamă de servicii de ocupare (consiliere profesională și orientare vocațională, medierea muncii, formare profesională), servicii sociale și socio-medicale (pentru copii, persoane vârstnice, familii aflate în dificultate și cu un număr mare de copii etc.), măsuri de dezvoltare mediu antreprenorial prin susținerea educațională a antreprenoriatului, precum și prin sprijinirea sustenabilă a procesului de înființare a unei afaceri (de la proiect la înființare) și alte activități care să asigure acces la drepturi sociale adecvate.

Proiectul corespunde obiectivelor asumate de România în documentele programatice şi în eforturile sale de a promova incluziunea socială și a combate sărăcia, așa cum sunt stipulate și în prevederile Axei prioritare 5 din POCU. Scopul proiectului se referă la scoaterea din starea de sărăcie și excluziune socială a unor grupuri marginalizate fragile și care pot fi persoane active social ce pot contribui la bunăstarea comunității de unde provin, trecând de la etapa de persoană asistată social la persoană activă în societate. Atingerea obiectivului general, prin interacțiunile intervențiilor avute în vedere, are ca țintă să asigure efecte pe termen lung, efecte sociale, prin scoaterea din starea de marginalizare a unui număr de 250 persoane, şi efecte economice, prin integrarea pe piața muncii (implicarea în măsuri active) a unui număr de 125 persoane, din care 35 vor fi angajate pe piața muncii locale, care inițial își asigurau veniturile doar din prestații sociale sau munci ocazionale prestate în comunitate.

# Metodologia studiului de caz

1. În elaborarea acestui studiu de caz au fost folosite următoarele metode de colectare a informațiilor:

* Analiza documentară:
  + Cererea de finanțare 130334 „O viață demnă într-o comunitate activă social”,
  + Raport tehnic 2 proiect 130334,
  + Strategia pentru Dezvoltarea teritoriului Podișul Mediașului 2014-2020 (v.6 și v.7), buget SDL,
  + STATUTUL Asociația Grupul de Acțiune Locală Podișul Mediaș,
  + Ghidul Solicitantului M5-6B – Investiții in infrastructura sociala si integrarea minorităților GAL Podișul Mediaș,
  + Ghidul Solicitantului M3-6B Crearea si Extinderea Serviciilor de Bază Destinate Populaţiei GAL Podișul Mediaș,
  + Site-ul Grupului de Acțiune Locală Podișul Mediaș http://www.galpm.ro/
  + Site-ul CIS IMPROVE (https://cisimprove.ro /)
  + Site-ul Primăriei Brăteiu, jud. Sibiu (<https://primariabrateiu.ro>)
* Interviuri cu beneficiari, stakeholderi și grupul țintă
  + Primăria Municipiului Brăteiu, Primar și secretar de primărie.
  + Manager proiect 130334
  + Asistent proiect 130334
  + CIS IMPROVE, 2 reprezentanți
  + 5 persoane din grupul țintă al proiectului „O viață demnă într-o comunitate activă social”
  + 2 persoane din localitate, care nu sunt membre GT, dar eligibile (grup de control).

# Analiză proiect

**IE1: Care este progresul observat în comunitățile marginalizate în legătură cu reducerea numărului de persoane care se confruntă cu riscul de sărăcie și excluziune socială?**

Progresul în comunitatea marginalizată de referință, în legătură cu reducerea numărului de persoane care se confruntă cu riscul de sărăcie și excluziune socială, nu poate fi încă măsurat dat fiind progresul limitat în implementare al intervenției. În acest context, nu a putut fi realizată nici o analiză asupra progresului indicatorilor cheie din Tabelul 1 și nu s-a putut recurge nici la o analiză a indicatorilor proxy (proiectul fiind la început, astfel de indicatori nu ar putea surprinde un progres observabil). Astfel, răspunsul la această întrebare se axează momentan doar pe datele și informațiile de ordin calitativ colectate în cadrul acestui exercițiu de evaluare pentru proiectul 130334, „O viață demnă într-o comunitate activă social”, urmând ca în cadrul celui de-al doilea exercițiu de evaluare (2023) să fie realizată o analiză mai extinsă, axată inclusiv pe date cantitative, privind progresul la nivelul comunității marginalizate.

Până în acest moment, pe teren, s-a putut observa în mod direct un progres legat de activitatea de consiliere vocațională. Aceasta este demarată din aprilie 2021 și se realizează, până în prezent, pentru un număr de 116 adulți din GT, în vederea identificării persoanelor interesate de formare profesională pentru dezvoltarea competențelor antreprenoriale (în vederea înființării de afaceri) şi calificare profesională. Totodată, 185 persoane (119 adulți şi 66 copii) beneficiază de intervenţii sociale (consiliere socială, suport pentru accesarea drepturilor care li se cuvin, conform statusului social), intervenţii psihologice şi psihoterapeutice (evaluare psihologică în vederea identificării nevoilor de intervenţie de specialitate, consiliere psihologică şi psihoterapie), intervenţii educaţionale pentru copii (un număr de 66 copii beneficiază de activități socio-educaţionale, de 3 ori/săptămână, primesc masă caldă şi un pachet de rechizite).

În comparație cu pragurile minimale pentru validarea zonelor ca fiind marginalizate, indicatorii cheie aveau următoarele valori la începutul proiectului:

Tabelul 1. Indicatori cheie pentru validarea zonelor marginalizate - praguri minimale și valori inițiale Brateiu

|  |  |  |  |
| --- | --- | --- | --- |
| Criterii/ Dimensiune | Indicatori cheie | Prag minimal | Valori Brateiu |
| Capital uman | Proporția populației de 15-64 de ani care a absolvit maxim 8 clase (gimnaziu) | 22% | 25% |
| Proporția persoanelor cu dizabilități, boli cronice sau alte afecțiuni care le îngreunează activitățile zilnice | 8% | 19% |
| Proporția copiilor și tinerilor (0‐17 ani) din populația totală | 20,5% | 15% |
| Ocuparea forței de muncă | Proporția persoanelor de 15‐64 ani care nu sunt încadrate pe piața formală a muncii și nu urmează o formă de învățământ, din populația totală de 15‐64 ani | 22,5% | 35% |
| Locuire | Proporția locuințelor fără curent electric, proporția locuințelor supraaglomerate (< 15,33 m2 pe persoană) | 54% | 0% |
| Nesiguranță locativă: proporția gospodăriilor ce nu dețin locuința în proprietate personală, în totalul gospodăriilor din comunitatea vizată prin proiect | 12% | 15% |

*Sursa: Date preluate din Ghidul Solicitantului și valori furnizate de beneficiarii proiectului.*

Comparativ cu situația constatată la momentul demarării proiectului, respectiv 10 iulie 2020, beneficiarii proiectului estimează ca situația comunității marginalizate este în proces de îmbunătățire, apreciind că numărul persoanelor care se confruntă cu riscul de sărăcie și excluziune socială din comunitatea marginalizată a scăzut. Membrii grupului țintă intervievați au confirmat acest lucru, însă nu sunt disponibile date factuale care să confirme această evoluție. Indicatorii privind nivelul de sărăcie și excluziune socială sau indicatorii cheie pentru măsurarea marginalizării (prezentați în Tabelul 1) nu au fost măsurați la nivel intermediar, date actualizate la nivelul acestora urmând să fie disponibile abia la finalul proiectului.

**IE2: În ce măsură progresul observat este atribuit POCU?**

Îmbunătățirea limitată de până în acest moment a situației comunității marginalizate din Brateiu, astfel cum a fost aceasta redată în cadrul întrebării anterioare, poate fi atribuită intervenției POCU în foarte mare măsură, din punctul de vedere al beneficiarilor. Conform acestora, există deja progrese în ceea ce privește facilitarea înființării de noi afaceri la nivelul comunității Brateiu, facilitarea integrării pe piaţa muncii şi sprijinul educațional pentru copii. Cu toate acestea, o cauzalitate efectivă între intervențiile proiectului și progresele de la nivelul comunității nu a putut fi încă stabilită în mod obiectiv, dat fiind că proiectul este încă într-un stadiu incipient.

Așa cum este prezentat și în prima secțiune a acestui studiu de caz, proiectul a reușit până la ultima raportare să adreseze 14 persoane aflate în risc de sărăcie și excluziune socială din comunitatea marginalizată Brateiu, dintre care trei persoane de etnie romă, din totalul de 250 de persoane care urmează să beneficieze de servicii integrate prin intermediul acestui proiect. Astfel, proiectul a produs până în acest moment un impact limitat la nivelul comunității, adresând doar 5,6% din totalul populației care va fi primit sprijin la finalul acestuia.

Pentru fiecare activitate a proiectului s-au mai înregistrat însă unele progrese ulterioare, după cum urmează:

* 1. **Activitate: 1. Sprijin pentru accesul și/sau menținerea pe piața muncii**

Această activitate a fost demarată începând cu luna aprilie 2021. Până în prezent a fost realizată activitatea de consiliere vocațională, pentru un număr de 116 adulți din GT, în vederea identificării persoanelor interesate de formare profesională pentru dezvoltarea competențelor antreprenoriale (în vederea înființării de afaceri) și calificare profesională.

**Finalitate:** conștientizarea propriului profil psiho-aptitudinal în vederea înființării de afaceri în comuna Brateiu și a integrării pe piața muncii, cu impact direct asupra reducerii riscului de sărăcie sau excluziune socială și a deprivării materiale (severe).

* 1. **Activitate: 2. Susținerea antreprenoriatului în cadrul comunității, inclusiv a ocupării pe cont propriu**

Au fost organizate două sesiuni de formare profesională pentru dezvoltarea competențelor antreprenoriale, la care a participat un număr total de 54 persoane.

**Finalitate:** dezvoltarea competențelor antreprenoriale pentru încurajarea înființării de afaceri proprii pe raza comunei Brateiu, cu impact direct asupra reducerii riscului de sărăcie sau excluziune socială și a deprivării materiale (severe)

* 1. **Activitate: 3. Sprijinirea dezvoltării și furnizării de servicii sociale integrate adresate grupului ţintă**

În momentul vizitei în localitate, 30 Septembrie și 1 Octombrie 2021, numărul total de persoane care beneficiau de sprijin era de 185 persoane (119 adulți şi 66 copii). Aferent A.3., adulții beneficiază de intervenții sociale (consiliere socială, suport juridic în câteva cazuri), intervenţii psihologice şi psihoterapeutice (evaluare psihologică în vederea identificării nevoilor de intervenţie de specialitate, consiliere psihologică şi psihoterapie), intervenţii educaţionale pentru copii (un număr de 66 copii beneficiază de activități socio-educaţionale, de 3 ori/ săptămână, primind masă caldă şi un pachet de rechizite).

Totodată, în viitorul apropiat vor fi organizate mai multe activități cu impact direct asupra indicatorilor menționați, respectiv înființarea celor șapte afaceri la nivelul comunităţii Brateiu, care vor facilita angajarea unui număr minim de 14 persoane aflate în şomaj/ în căutarea unui loc de muncă și angajarea unui număr minim de 28 persoane aflate în şomaj/în căutarea unui loc de muncă (pe lângă angajările în cadrul afacerilor nou înfiinţate).

Conform părților implicate în evaluare, activitățile implementate prin intermediul proiectului nu ar fi putut fi realizate prin alte mijloace în absența finanțării POCU. În comuna Brăteiu nu s-au identificat fonduri / măsuri alternative (ale administrației locale, județene sau chiar centrale sau din partea altor entități, asociații, parteneriate ș.a.m.d.) care să răspundă nevoilor de ameliorare a sărăciei și de depășire a provocărilor specifice. Acest lucru se confirmă și prin faptul că cinci respondenți din grupul țintă intervievați au răspuns independent că proiectul a fost singura lor oportunitate de a obține o calificare profesională, oferindu-le posibilitatea de a se integra pe piața muncii.

**IE3: Care au fost beneficiile economice sau costurile de oportunitate (prin compararea taxelor plătite și economiilor privind beneficiile sociale la costul intervenției) în cadrul sectorului la nivel teritorial și pe diverse subgrupuri țintă?**

Având în vedere stadiul incipient al proiectului, beneficiile economice ale acestuia nu pot fi calculate cu exactitate în acest moment. Ceea ce se poate realiza însă, pe baza bugetului intervențiilor propuse, este un calcul aproximativ al potențialelor beneficii economice. Conform recensământului efectuat în 2011, populația comunei Brateiu se ridică la 3.415 locuitori, în creștere față de recensământul anterior din 2002, când se înregistraseră 3.182 de locuitori. Majoritatea locuitorilor sunt români (51,48%). Principalele minorități sunt cele de romi (36,84%), germani (1,08%) și maghiari (1,05%). Pentru 9,55% din populație, apartenența etnică nu este cunoscută. Conform Primăriei Brăteiu, 1,220 de locuitori ar fi încadrați/ încadrabili in populația activă.

Conform documentelor proiectului „O viață demnă într-o comunitate activă social”, de creștere a gradului de ocupare pe piața muncii și stimularea ocupării pe cont propriu vor beneficia 200 de persoane aparținând comunitatii marginalizate din localitate, prin oferirea de măsuri integrate de ocupare: informare, consiliere, formare profesională și mediere ocupațională. În perioada de implementare a proiectului pentru măsurile de ocupare se va aloca un buget de aproximativ 923,000 euro, provenind exclusiv din finanțarea POCU O.S. 5.2.

La un curs de 4.96 lei euro, bugetul prevăzut al măsurilor de ocupare ar fi de 4,522,000 lei, ceea ce ar însemna o cheltuială de 22,600 lei/ beneficiar adult dacă ne referim strict la 200 de persoane care ar deveni angajate. Din taxele salariale ale celor 200 de persoane care se anticipează că se vor angaja, calculând la salariul minim de la 1 ianuarie 2022 de 2,550 lei, taxele salariale pe o lună a unui angajat ar fi de 1,083 lei, ar rezulta că, pe 6 luni, taxele salariale ar fi de 6,498 lei per angajat, iar pe 12 și 18 luni ar veni 12,996 lei respectiv 19,494 lei. Prin urmare, dacă 200 de persoane se vor angaja în urma proiectului la salariul minim, aceștia ar trebui să rămână angajați minim 20 luni pentru a amortiza costurile (taxele percepute ar depăși cei 22,600 de lei în a 21-a lună).

Tabel 2. Calcul buget măsuri de ocupare și taxe salariale lunare / 1 angajat (LEI)

|  |  |  |  |  |  |
| --- | --- | --- | --- | --- | --- |
| Buget măsuri de ocupare / beneficiar | Taxe salariale lunare 1 angajat / 1 lună | Taxe salariale lunare 1 angajat / 6 luni | Taxe salariale lunare 1 angajat / 12 luni | Taxe salariale lunare 1 angajat / 18 luni | Taxe salariale lunare 1 angajat / 20 luni |
| 22,600 | 1,083 | **6,498** | 12,996 | 19,494 | **21,660** |

*Sursa: Calcule realizate de echipa de evaluare în baza datelor de proiect.*

Conform calculului de mai sus, strict în ceea ce privește măsurile de creștere a gradului de ocupare pe piața muncii, putem estima că persoanele angajate ar trebui să rămână pe piața muncii cu mult peste cele 6 luni setate ca perioadă de sustenabilitate prin Ghidul Solicitantului, pentru ca intervenția să genereze un profit către bugetul de stat. Desigur, calculul anterior are mai multe limitări inerente – în primul rând, acesta a plecat de la prezumția că toate persoanele vor fi angajate cu salariul minim pe economie la finalul proiectului; de asemenea, calculul nu ia în considerare nici faptul că parte din salariile câștigate de aceștia se vor întoarce oricum către bugetul statului prin impozite indirecte sau prin alte mijloace. Mai mult decât atât, calculul se bazează pe bugetul măsurilor de ocupare din cadrul proiectului și nu pe sumele cheltuite efectiv, din cauza lipsei datelor la acest moment.

În continuare, putem presupune că o mare parte dintre persoanele care devin angajate la finalul proiectului erau anterior beneficiare de ajutor social, aceste sume fiind ulterior economisite la bugetul de stat. Plecând de la premiza că toate cele 200 de persoane beneficiau de ajutor social, până la accederea pe piața muncii, prin proiect, statul ar fi cheltuit lunar cu acestea aproximativ 53,000 lei, raportat la suma medie plătită la nivel național pentru ajutor social (venit minim garantat) la luna decembrie 2020.[[2]](#footnote-2)

Tabel 3. Calcul sumei medii a ajutorului social lunar (VMA) / 1 angajat (LEI)

|  |  |  |  |  |
| --- | --- | --- | --- | --- |
| Suma medie plătită la nivel național pentru VMA (Dec 2020) | Suma medie plătibilă VMA/ 6 luni | Suma medie plătibilă VMA/ 12 luni | Suma medie plătibilă VMA/ 18 luni | Suma medie plătibilă VMA/ 20 luni |
| 265,71 | 1,594.26 | 3,188.52 | 4,782.78 | 5,314.2 |

*Sursa: Calcule realizate de echipa de evaluare în baza datelor de proiect.*

Analizând atât sumele încasate de stat prin taxele pe salariu, cât și sumele economisite din plata VMA, putem observa că pentru a se asigura o minimă profitabilitate, persoanele trebuie să rămână angajate cel puțin pentru o perioadă de 18 luni. Cu toate acestea, nu se poate afirma că intervențiile nu sunt rentabile din punct de verede economic, întrucât în ansamblul lor acestea vor contribui la scoaterea din sărăcie și excluziune socială a unui număr semnificativ de persoane din comunitatea marginalizată Brăteiu, având efecte ample, nu doar în ceea ce privește obținerea unui loc de muncă, multe dintre acestea neputând fi cuantificate pecuniar. De asemenea, impactul economic al scoaterii din starea de sărăcie și excluziune socială al unei persoane poate fi cel mai bine observat pe termen lung. Având în vedere nevoile urgente existente la nivelul comunității, prezentate în prima secțiune a acestui studiu, beneficiarii consideră costurile ca fiind justificate în raport cu rezultatele atinse până în acest moment.

**IE4: În ce măsură există și alte efecte, pozitive sau negative?**

Pe parcursul implementării proiectului s-au produs efecte neintenționate pozitive cu consecințe atât asupra grupurilor țintă, cât și cu impact asupra sectorului vizat.

Un prim efect care ar putea fi menționat este creșterea nivelului de solidaritate socială, prin faptul că, odată începută implementarea proiectului, membri ai familiilor celor din grupul țintă au început să participe împreună la activități comunitare (curățenie, organizarea de activități ale Primăriei). Acest lucru poate fi asociat îmbunătățirii cetățeniei active, a implicării în viața comunităţii, conform unor afirmații ale conducerii primăriei, prin faptul ca astfel de inițiative nu au existat înainte. Totodată, au fost menționate cazuri de persoane care nu au fost incluse în GT, dar care au împrumutat din practicile de integrare în piața muncii (înscrieri la unele cursuri de formare în orașul Mediaș), rezultând astfel că există o stimulare a altor membri ai comunităţii pentru implicarea în activitățile proiectului, ca urmare a observării sau proiecției beneficiilor accesate de persoanele din GT cu care se lucrează deja.

În ceea ce privește efectele negative, a fost menționată o situație, în care a existat o pierdere a interesului de a participa în proiect la unele persoane din GT și abandonarea unor activități odată cu confruntarea cu unele practici birocratice pentru obținerea de documentații necesare. Două cazuri au fost amintite, în care persoanele din grupul ținta au refuzat să completeze unele acte necesare înscrierii în activități de formare, deoarece nu au putut oferi documente justificative (acte de identitate sau care să ateste școlarizarea sau alte calificări profesionale).

**IE5: În ce măsură efectul depășește granița comunităților sau a sectorului sau afectează alte grupuri, nevizate de intervenție?**

Efectele proiectului depășesc granița comunităţii vizate, dar momentan într-o măsură mică. Acestea se referă la cazuri în care unele valori/ practici au fost transmise în mediile din proximitatea membrilor grupului țintă (familie, apropiați, vecini). Membrii ai echipei de proiect și ai grupului țintă au menționat 4 cazuri de persoane care, deși nu au intrat în activitățile acestui proiect, au căutat și obținut un loc de muncă nou în orașul Mediaș, iar alte persoane au intrat în circuite de formare profesională. Un principal efect pozitiv prin care se va depăși granița comunității vizate de intervenție se referă la echipa de management a proiectului, care are în vedere la momentul de faţă stabilirea de acorduri de colaborare cu alte comunități care pot potența efectele intervențiilor prevăzute de proiect, dar şi care pot prelua din bunele practici realizate în Brateiu. Este vorba de comunități din aceeași arie geografică și care prezintă similarități privind situația populației (sărăcie, pondere persoane marginalizate). De asemenea, au avut loc discuții și la nivelul localității Ciugud, care este în vecinătatea municipiului Alba-Iulia.

În principal, beneficiarii doresc extinderea geografică a activităților de încurajare a antreprenoriatului local care să funcționeze prin angajarea personalului la nivelul localităților. O a doua activitate țintită ar fi dezvoltarea unor centre de formare profesională si în localități învecinate. Având în vedere contextul pandemic, deocamdată acest tip de interacțiuni sunt în așteptare.

**IE6: În ce măsură sunt efectele durabile pe o perioadă mai lungă de timp?**

Conform beneficiarilor, fiecare dintre partenerii implicaţi în proiect vor fi responsabili cu susținerea activităților astfel încât acestea să aibă efecte de lungă durată. Pentru asigurarea sustenabilității proiectului, beneficiarul va menține legătura cu grupul țintă și va oferi sprijin membrilor comunității în limita posibilităților, în special sub formă de consiliere (online), dar și prin oferirea de servicii medicale în cadrul unităților medicale proprii. Managerul de proiect a declarat ca va continua sa caute surse de finanțare pentru extinderea proiectului și să asigurare funcționalitatea entităților crete. Cu toate acestea, persoanele intervievate au transmis că măsuri concrete pentru asigurarea sustenabilității și durabilității pe termen lung a rezultatelor proiectului vor putea fi conturate abia în a doua parte a proiectului, după cu parcurgerea activităților cu impact direct asupra îmbunătățirii indicatorilor privind reducerea șomajului, sărăciei, excluziunii sociale şi îmbunătățirea nivelului educaţional la nivel de comunitate. Acest lucru ține mai ales de logica proiectului, când respectivele firme vor fi înființate iar locurile de muncă aferente create.

Având în vederea progresul limitat în implementare al proiectului, este prea devreme pentru a avea o aproximare obiectivă a durabilității acestora, după perioada obligatorie de sustenabilitate asumată de beneficiari, astfel cum a fost aceasta definită în Ghidul Solicitantului. Totuși, pot fi deja identificați câțiva factori ce vor influența durabilitatea proiectelor. Un prim factor este înființarea unor activități antreprenoriale independente la nivel local, care ar crește potențialul economic al localității, cu atât mai mult cu cât viitorii antreprenori vizează angajarea de localnici ai comunității marginalizate. Al doilea factor este dat de crearea de competențe în cadrul membrilor GT, care ar putea fi un generator de practici anti-sărăcie: profesionalizare si independență financiara a respectivilor membri.

Referitor la factorii care ar putea îngreuna asigurarea durabilității rezultatelor la nivelul comunității, beneficiarii au menționat emigrarea sezonieră locală, lipsa programelor de tip „A doua şansă” în proximitate, dar, mai ales, faptul că nu sunt disponibile, formal și legal, multe ocupații pentru nivel de studii 4 clase sau mai puțin, conform Clasificării Ocupațiilor din România (COR 2021). Exista membri în grupul țintă care nu vor putea fi încadrați direct conform abilităților profesionale ce le vor dobândi prin proiect, din cauza lipsei educației formale.

Principalul obstacol, menționat atât de beneficiari, cât și de membrii echipei de management a fost legat de încadrarea normativă a cursurilor pentru membrii grupului țintă care nu au finalizat etapele de educație formală obligatorii. Se caută metode de a-i școlariza în paralel, dar proiectul nu a prevăzut astfel de activități. În acest sens, există posibilitatea ca unele proiecte POCU cu activități similare ar putea avea o limitare a selectării beneficiarilor din grupul țintă, pentru că legislația îngreunează extinderea activităților.

**IE7: Ce mecanisme facilitează efectele? Care sunt caracteristicile cheie contextuale pentru aceste mecanisme?**

Principalele mecanisme care facilitează atingerea efectelor, astfel cum au putut fi acestea identificate la nivelul acestui studiu de caz, sunt:

* planificarea şi livrarea de servicii integrate către populația vulnerabilă/ marginalizată, care îmbină încurajarea frecventării școlii, pentru creșterea nivelului de educație şi facilitarea accederii la locuri de muncă, cu stimularea ocupării prin calificare profesională, consiliere şi orientare în carieră, mediere pe piaţa muncii, şi cu dezvoltarea antreprenorială şi susținerea dezvoltării mediului de afaceri din comuna Brateiu;
* conceperea activităților în echipe multidisciplinare de specialiști, cu competențe în identificarea nevoilor variate ale membrilor GT şi ale familiilor lor şi intervenția interdisciplinară, cu efect de potențare reciprocă a efectelor generate;
* cooptarea *stakeholderilor* locali în activitățile proiectului, pentru asigurarea sustenabilității şi durabilității efectelor: școli, culte, agenți economici/angajatori;
* simultan cu activitățile bugetate, investirea în păstrarea şi valorificarea specificului cultural local, creșterea coeziunii şi solidarității locale, stimularea cetățeniei active;

**IE8: Dacă și în ce măsură lucrurile ar fi putut fi făcute mai bine?**

Până în acest moment, au fost identificate mai multe lucruri ce ar putea fi îmbunătățite referitor la mecanismul DLRC. În primul rând, ar fi util ca multe măsuri POR și POC să fie finanțate printr-un singur program. Cea mai mare problemă în implementarea proiectului a fost durata evaluării eligibilității membrilor GT, în primul rând pentru că, așa cum a fost menționat anterior, mulți cursanți nu pot fi legal declarați ca absolvenți pentru că nu au parcurs prin educația formală un număr minim de ani de școlarizare.

**IE9 Există cazuri de bune practici în ceea ce privește intervențiile de promovare a inovării sociale şi temele secundare?**

Până la momentul de faţă, s-au constatat beneficii din perspectiva constituirii echipelor de implementare: cooptarea experților existenți la nivel local, care cunosc comunitatea şi pe membrii săi, asigură o intervenţie adaptată nevoii şi specificului local, dar şi o implicare crescută a categoriilor vizate.

Având în vedere tipologia populației vizate, a fost încurajată participarea la activitățile proiectului nu doar prin intervenţii la nivel de servicii (consiliere socială, informare, acțiuni ale psihologului, psihoterapeutului şi facilitatorului comunitar), ci şi prin beneficii materiale, prevăzute ca atare de proiect (de exemplu, încurajarea copiilor să participe la activitățile educaţionale, dar şi a părinților lor să le permită, prin furnizarea de pachete de rechizite şi masă caldă).

O activitate care nu a fost bugetată ca atare, dar care Poate avea efecte pozitive este organizarea de evenimente comunitare care să faciliteze adunarea membrilor comunităţii pentru creșterea unității şi solidarității locale. Chiar dacă nu sunt bugetate, astfel de evenimente vor fi organizate din fondurile proprii ale beneficiarilor, o dată ce restricțiile impuse de pandemie vor fi ridicate.

Exemple de bună practică:

* Lucrul în echipă multidisciplinară: experții se întâlnesc periodic şi abordează multidisciplinar fiecare caz.
* Înfrățirea între comunități (nu neapărat formalizată), pentru propagarea efectelor proiectului, pentru învățare reciprocă şi dezvoltare (s-au demarat discuțiile privind înfrățirea cu Ciugud, Alba), cu accent pe temele secundare (în special, nondiscriminarea şi șanse egale).
* Încurajarea noilor antreprenori să angajeze cât mai multe persoane din comunitate (cu accent pe temele secundare, în special pe protejarea mediului).

# Concluzii și recomandări

Trebuie ținut cont de faptul că proiectul nu a ajuns într-o etapă matură, în care efectele sau impactul să fie direct observabile și măsurabile, astfel încât să poată fi generate idei privind ajustarea activităților sau optimizarea lor.

Cel mai vizibil efect al proiectului în comunitate a fost faptul ca pentru mulți membrii GT a apărut posibilitatea de a se integra social și profesional, cu atât mai mult cu cât o componentă a proiectului susține dezvoltarea antreprenoriatului local (6 sau 7 firme) care să angajeze din propria comunitate. De altfel, există mai mulți factori ce facilitează efectele pozitive de până acum: caracterul integrat al măsurilor sociale, buna colaborare între partenerii GT și colaborarea lor ulterioară proiectului, experiența diversă a partenerilor, îmbinarea măsurilor de consiliere cu cele de implicare socială. Acestea pun, de asemenea, bazele unei bune durabilități a efectelor prevăzute.

Cel mai probabil, acest proiect va genera cadrul pentru activități viitoare, care să fie integrate în proiecte noi eligibile pentru finanțare. Cel mai important factor care ar asigura sustenabilitatea rezultatelor acestui proiect ar fi înființarea unor întreprinderi private la nivel local, îndeosebi prin angajarea de personal la nivelul comunității. Un alt factor este dat de crearea de competențe în cadrul membrilor GT, care ar putea fi un generator de practici anti-sărăcie: profesionalizare si independență financiara a respectivilor membrii.

Recomandările țin de adaptabilitatea activităților proiectului la cadrul normativ existent și găsirea de alternative fezabile pentru situații in care unii membrii GT nu pot beneficia întrutotul de rezultatele activităților proiectului. Sprijinirea antreprenoriatului local să tină cont de situația economică a localității și a regiunii, în vederea activării respectivelor entități într-o manieră fezabilă, viabilă pe piața liberă. Așadar, cursurile de formare în proiect să fie adaptate acelor nevoi de activitate economică și să fie pregătite strategic.

Este recomandabilă monitorizarea cu atenție în proiect a componentei de dezvoltare a unor inițiative antreprenoriale în comunitatea marginalizată. În condițiile în care profilul socio-demografic al membrilor grupului țintă, așa cum este definit în documentațiile proiectului, diferă fundamental de nevoile de sustenabilitate financiară si de competitivitate în mediul de afaceri (local, regional), se poate anticipa că asistența oferită în proiect și cursurile de formare previzionate nu vor fi suficiente pentru a asigura dezvoltarea unor mecanisme de atingere a obiectivelor proiectului. CU alte cuvinte, membrii grupului ținta pot intra în relații de dependența (financiară) fața de respectivele întreprinderi private.

Este recomandabil a se analiza posibilitatea introducerii unei căi alternative de integrare pe piața muncii a celor vizați, astfel încât inițiativele antreprenoriale să nu fie singura lor șansă de accesare de resurse. Această recomandare vizează atât proiectul aflate în implementare, dar și cele care vor urma a fi implementate, conform declarațiilor echipei de management al proiectului.

Beneficiile și efectele înregistrate prin implementarea proiectului ar putea avea un impact mai puternic și ar putea fi extinse pe o durată mai lungă prin replicarea unor activități: formare continuă, programe de genul „A doua șansă” pentru cei care necesită recuperarea învățământului primar și secundar și prin adaptarea formării profesionale la dinamica pieței muncii pe plan local dar și regional.

Intervențiile adresate populației prevăzute în acest proiect trebuie corelate cu politicile zonale în ce privește combaterea segregării în zonele marginalizate. Activitățile relevante ar trebui să fie coordonate între toate nivelurile de guvernanță (local, regional,) şi între toate sectoarele (politici fiscale locale, daca este posibilm alături de politici și măsuri sociale). Proiectul are șanse mai mari de a genera resurse privind atingerea obiectivelor POCU Incluziune (5.2) prin găsirea unui echilibru între incluziune socială şi competitivitate economică. Un astfel de echilibru reprezintă cel mai bun mod de a reduce sărăcia concentrată zonal sau către comunitățile rome şi anumite arii izolate.

# Anexa 1

Cheltuielile din proiect la data de 30.09.2021.

|  |  |  |  |  |  |
| --- | --- | --- | --- | --- | --- |
| Nr. crt. | Companie | Categorie | Cheltuială | Tip cheltuială | TOTAL (lei) |
| 1 | COMUNA BRATEIU | cheltuieli aferente managementului de proiect | cheltuieli salariale cu managerul de proiect | Directa | 181440 |
| 2 | COMUNA BRATEIU | cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | cheltuieli cu achiziția de materii prime, materiale consumabile și alte produse similare necesare proiectului | Directa | 73675 |
| 3 | COMUNA BRATEIU | cheltuieli cu hrana | cheltuieli cu hrana | Directa | 247275 |
| 4 | COMUNA BRATEIU | cheltuieli cu închirierea, altele decât cele prevăzute la cheltuielile generale de administrație | cheltuieli cu închirierea, altele decât cele prevăzute la cheltuielile generale de administrație | Directa | 14280 |
| 5 | COMUNA BRATEIU | cheltuieli cu servicii | cheltuieli pentru consultanță și expertiză, inclusiv pentru elaborare PMUD | Directa | 46000 |
| 6 | COMUNA BRATEIU | cheltuieli cu subvenții/burse/premii | subvenții pentru înființarea unei afaceri (antreprenorial) | Directa | 822000 |
| 7 | COMUNA BRATEIU | cheltuieli indirecte conform art. 68 | cheltuieli indirecte conform art. 68 (1) (b) | Indirecta | 230478.39 |
| 8 | COMUNA BRATEIU | cheltuieli salariale | contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | Directa | 1357134 |
| 9 | ASOCIATIA CENTRUL PENTRU INITIATIVE SOCIALE IMPROVE MEDIAS | cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | cheltuieli cu achiziția de materii prime, materiale consumabile și alte produse similare necesare proiectului | Directa | 11900 |
| 10 | ASOCIATIA CENTRUL PENTRU INITIATIVE SOCIALE IMPROVE MEDIAS | cheltuieli cu deplasarea | cheltuieli cu deplasarea pentru personal propriu și experți implicați in implementarea proiectului | Directa | 47016 |
| 11 | ASOCIATIA CENTRUL PENTRU INITIATIVE SOCIALE IMPROVE MEDIAS | cheltuieli de tip FEDR | cheltuieli cu construcții, inclusiv reabilitare/ modernizare clădiri | Directa | 37782.5 |
| 12 | ASOCIATIA CENTRUL PENTRU INITIATIVE SOCIALE IMPROVE MEDIAS | cheltuieli indirecte conform art. 68 | cheltuieli indirecte conform art. 68 (1) (b) | Indirecta | 56846.47 |
| 13 | ASOCIATIA CENTRUL PENTRU INITIATIVE SOCIALE IMPROVE MEDIAS | cheltuieli salariale | contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | Directa | 378976.5 |
| 14 | NEXILIA PROJECT SRL | cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | cheltuieli cu achiziția de materii prime, materiale consumabile și alte produse similare necesare proiectului | Directa | 24305.75 |
| 15 | NEXILIA PROJECT SRL | cheltuieli cu deplasarea | cheltuieli cu deplasarea pentru personal propriu și experți implicați in implementarea proiectului | Directa | 68454.72 |
| 16 | NEXILIA PROJECT SRL | cheltuieli cu hrana | cheltuieli cu hrana | Directa | 22443.75 |
| 17 | NEXILIA PROJECT SRL | cheltuieli cu subvenții/burse/premii | subvenții | Directa | 57000 |
| 18 | NEXILIA PROJECT SRL | cheltuieli indirecte conform art. 68 | cheltuieli indirecte conform art. 68 (1) (b) | Indirecta | 103563.3 |
| 19 | NEXILIA PROJECT SRL | cheltuieli salariale | contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | Directa | 690422 |

1. Conform datelor primite de la managerul de proiect. [↑](#footnote-ref-1)
2. Conform Raportului Agenției Naționale pentru Plăți și Inspecție Socială (ANPIS) privind ajutorul social (venit minim garantat): https://www.mmanpis.ro/wp-content/uploads/2021/01/VMG\_Decembrie\_2020.pdf [↑](#footnote-ref-2)